b"\n_START_ARTICLE_\nLibert\xc3\xa9, \xc3\xa9galit\xc3\xa9, fraternit\xc3\xa9\n_START_PARAGRAPH_\nLibert\xc3\xa9, \xc3\xa9galit\xc3\xa9, fraternit\xc3\xa9 (francosko za\xc2\xa0\xc2\xbbsvobodo, enakost, bratstvo\xc2\xab) je moto Francije in Republike Haiti. Slogan ima korenine v francoski revoluciji in nekateri domnevajo da se je pojavil \xc5\xbee na za\xc4\x8detku le te. Slogan je tudi geslo zdru\xc5\xbeenj Grand Orient de France in Grande Loge de France._NEWLINE_Slogan francoske revolucije je bil Libert\xc3\xa9, \xc3\xa9galit\xc3\xa9, fraternit\xc3\xa9, ou la mort! (Svoboda, enakost, bratstvo ali smrt!). Slogan je pre\xc5\xbeivel revolucijo in pozneje postal tudi slogan demokrati\xc4\x8dno usmerjenih aktivistov, predvsem tistih v diktatorskih sistemih._NEWLINE_Francija trenutno kot svoj moto uporablja \xc2\xbbLibert\xc3\xa9, \xc3\xa9galit\xc3\xa9, fraternit\xc3\xa9\xc2\xab. Te tri besede v\xc4\x8dasih pove\xc5\xbeejo s trobojnico Francoske zastave._NEWLINE_Francoski evro kovanci za 1 evro in za 2 evra imajo ta moto na hrbtni strani.\n_START_SECTION_\nIzvor med francosko revolucijo\n_START_PARAGRAPH_\nPrvi, ki je izjavil ta slogan je bil Maximilien Robespierre v svojem govoru ''O organizaciji narodne garde'' (francosko: Discours sur l'organisation des gardes nationales) 5. decembra 1790, ki je bil dobro sprejet pri francoski javnosti."